หลังไปพบแพทย์ที่โรงพยาบาล ให้ยา Azithromycin มากิน1000มิลลิกรัม กินไปตอนเที่ยงวันที่29/9/65 ไม่ทราบว่าต้องรอดูอาการกี่วันครับ ไม่ได้ให้ยาอื่นเลย กินไปแล้วตอนนี้มีอาการหนาวทั้งที่แดดร้อนแล้วก็เจ็บจี๊ดๆ แต่หนองหยุดไหล ควรทำไงต่อดีครับ
สวัสดีค่ะ หากได้ยา Azithromycin ขนาด 1000 มิลลิกรัม มาทานเพียง 1 ครั้ง ก็น่าจะเป็นโรคหนองในเทียม หรือแผลริมอ่อนค่ะ ซึ่งก็ไม่ต้องทานยาอะไรต่ออีกค่ะส่วนใหญ่ อาการจะดีขึ้นหลังได้รับการรักษาในระยะเวลาประมาณ 1-2 สัปดาห์ และควรงดการมีเพศสัมพันธ์หลังจากทานยาไปอย่างน้อย 1 สัปดาห์ค่ะ หลังจากนั้นอาจนัดไปตรวจติดตาม เพื่อดูว่ามีการติดเชื้อซ้ำหรือไม่ค่ะสำหรับผลข้างเคียงของยาที่อาจพบได้ เช่น คลื่นไส้ อาเจียน จุกเสียดแน่นท้องท้องเสียเล็กน้อย หรืออาจจะมีอาการท้องผูก ปวดศีรษะเล็กน้อย มึนงง รู้สึกอ่อนเพลีย นอนไม่หลับ หงุดหงิด ผื่นคันเล็กน้อย มีเสียงดังในหู การรับรสและรับกลิ่นลดลง เป็นต้นส่วนการมีอาการหนาว อาจไม่ได้เกิดจากผลข้างเคียงของยา แต่หากไม่ได้มีอาการอื่นๆ อะไรผิดปกติ รวมถึงไม่ได้มีไข้ ก็ไม่ได้อันตรายอะไรค่ะ แนะคำควรสังเกตอาการไปก่อนสำหรับการที่ไม่มีหนองไหลจากอวัยวะเพศแล้ว ก็ถือว่าตอบสนองต่อยาดีค่ะ ดังนั้น ก็ไม่จำเป็นต้องทำอะไรเพิ่มค่ะ หากแพทย์มีนัดไปตรวจซ้ำ ก็ให้ไปตรวจตามนัดค่ะ